Akrobaten

Akrobaten er en gangbro over sporområdet ved Oslo sentralstasjon som forbinder områdene Grønland og Bjørvika som en del av Stasjonsallmenningen.

Broen forbinder Annette Thommessens plass ved Schweigaards gate på nordsiden av Oslo S og Stasjonsallmenningens sydlige del som løper ut i Dronning Eufemias gate. Den fikk høsten 2011 navnet Akrobaten av bydelsutvalget i Bydel Gamle Oslo. Navnet henspiller på broens luftige og spenstige konstruksjon.Saksfremlegg fra bydelsadministrasjonen 28. oktober 2011, se side 3 og 5  (besøkt 22. september 2012)

Broen er en 206 meter lang fagverksbro med et hovedspenn på 67 meter. Bjørvika Infrastruktur AS var byggherre for anlegget, som er prosjektert av Rambøll Norge ved Runar Sørensen og Reidar Hermund Haug og L2 Arkitekter ved Ivar Lunde,  Thomas G. Løvdahl og Hans Petter Brenk Rønning. Den er bygget av 650 tonn stål og kostet 125 mill. kr. På broen er det montert 30 lyskastere. Arbeidet med broen startet våren 2009 og den ble offisielt åpnet 9. april 2011 av ordfører Fabian Stang. Bruelementene er laget i Kaliningrad i Russland.Gangbro over jernbanesporene på Oslo S. Entra eiendoms hjemmeside, 7. september 2009, ikke lenger tilgjengelig på internett, og «Triumf på gang». Aften, 20. september 2012, side 10 Bygging av vann- og kloakkanlegget Midgardsormen, som går under Annette Thommessens plass, medførte sprekkdannelser i trappene fra broen til plassen.«Må kanskje rives». Aften, 15. august 2012, side 10

I 2012 vant broen førsteprisen i kategorien gang- og sykkelbruer i ECCS 12 - European Award for Steel Bridges.Oslo har Europas flotteste gangbro. osloby.no, 21.september 2012  (besøkt 22. september 2012)

I januar 2015 vil en nedgang fra broen til perrongen mellom spor 3 og 4 på Oslo S bli åpnet, noe som vil forkorte gangtiden til stasjonen med ca. fem minutter for reisende som kommer til stasjonen østfra. Det planlegges nedgang til flere perronger senere.Bygger ny snarvei til Oslo S. osloby.no, 23. juni 2014  (besøkt 24. juni 2014)

Referanser

 Eksterne lenker 
 Akrobaten - Broer.no
 Akrobaten vant europeisk stålpris 

Kategori:Gangbroer i Oslo
Kategori:Veier i bydel Gamle Oslo
Kategori:Broer åpnet i 2011
Kategori:Fagverksbroer